ລາວວ່າ ຕົນກຽມພ້ອມ ໃນເລື້ອງຄວາມປອດໄພ ຂອງກອງປະຊຸມ ASEM
ລັດຖະມົນຕີກະຊວງປ້ອງກັນ ຄວາມສະຫງົບພາຍໃນຂອງລາວ ກາວວ່າ ຈະຮັບປະກັນການຮັກສາຄວາມສະຫງົບ ໃຫ້ໄດ້ ຢ່າງຄົບຖ້ວນ ເພື່ອຮອງຮັບກອງປະຊຸມ ASEM ຄັ້ງທີ 9.
ລັດຖະມົນຕີວ່າການກະຊວງປ້ອງກັນຄວາມສະຫງົບພາຍໃນລາວຢືນຢັນ ທີ່ຈະຮັບປະກັນ ການຮັກສາຄວາມສະຫງົບ ດ້ວຍການປະຕິບັດ 4 ຄາດໝາຍໃຫ້ໄດ້ຢ່າງຄົບຖ້ວນເພື່ອຮອງ ຮັບກອງປະຊຸມ (ASEM) ຄັ້ງທີ 9 ເຈົ້າໜ້າທີ່ຂັ້ນສູງຂອງລາວ ໄດ້ ໃຫ້ການຢືນຢັນວ່າ ທ່ານທອງ ບັນ ແສງອາພອນ ລັດຖະມົນ ຕີວ່າການກະຊວງປ້ອງກັນ ຄວາມສະຫງົບພາຍໃນລາວ ໄດ້ສັ່ັງໃຫ້ທຸກພາກສ່ວນຂອງ ກະຊວງ ທັງໃນສູນກາງ ແລະ ທ້ອງຖິ່ນໃນທົ່ວປະເທດ ໃຫ້ ເພີ້ມຄວາມເຂັ້ມງວດເຂົ້າໃນ ການດໍາເນີນມາດຕະການ ກວດກາ ແລະຄວບຄຸມທຸກ ການເຄື່ອນໄຫວໃນສັງຄົມ ຢ່າງໃກ້ຊິດ ໂດຍສະເພາະ ແມ່ນໃນໂອກາດທີ່ລັດຖະ ບານລາວຈະໄດ້ເປັນເຈົ້າພາບ ຈັດກອງປະຊຸມສຸດຍອດຜູ້ ນໍາລັດຖະບານເອເຊຍກັບ ສະຫະພາບຢູໂຣບ (ASEM) ຄັ້ງທີ 9 ໃນທ້າຍປີນີ້ ກໍຍິ່ງຈະຕ້ອງມີການຈັດເວນຍາມ ຕາມໝູ່ບ້ານຕ່າງໆ ໃນທົ່ວນະຄອນວຽງຈັນຕະຫລອດ 24 ຊົ່ວໂມງອີກດ້ວຍ ທັງນີ້ ທ່ານທອງບັນ ໄດ້ຖະແຫລງຢືນຢັນວ່າ ກະຊວງປ້ອງກັນຄວາມສະຫງົບພາຍໃນ ໄດ້ວາງຄາດໝາຍ ໃນການປະຕິບັດພາລະກິດບົດບາດໄວ້ 4 ດ້ານ ດ້ວຍກັນຄືການຮັບ ປະກັນໃນການຮັກສາຄວາມໝັ້ນຄົງທາງການເມືອງໃຫ້ໄດ້ ການຮັບປະກັນເຖິງຄວາມ ເປັນລະບຽບຮຽບຮ້ອຍໃນສັງຄົມ ການເສີມສ້າງກຳລັງປ້ອງກັນຄວາມສະຫງົບ ໃຫ້ມີ ປະສິດທິພາບ ແລະການເສີມສ້າງດ້ານພະລາທິການໃຫ້ແກ່ ກຳລັງປ້ອງກັນຄວາມສະ ຫງົບໄດ້ຢ່າງທົ່ວເຖິງ ໂດຍສະເພາະແມ່ນການຮັກ ສາຄວາມໝັ້ນຄົງ ແລະສະ ຖຽນລະພາບທາງການເມືອງ ແຫ່ງຊາດນັ້ນຖືເປັນຄາດໝາຍ ທີ່ມີຄວາມສຳຄັນທີ່ສຸດ ຊຶ່ງກໍ ຄືການສະກັດກັ້ນ ແລະປ້ອງ ກັນບໍ່ໃຫ້ມີການເຄື່ອນໄຫວ ໃດໆ ທີ່ມີເປົ້າໝາຍເພື່ອການ ຊຸມນຸມປະທ້ວງທາງການເມືອງ ເກີດຂຶ້ນຢູ່ໃນລາວຢ່າງເດັດຂາດ ດັ່ງທີ່ ທ່ານທອງບັນໄດ້ເນັ້ນຢໍ້າ ກ່ອນໜ້ານີ້ວ່າ: ທ່ານ ແກ້ວພິລາວັນ ອະໄພລາດ ຮອງເຈົ້າຄອງເຂດນະຄອນວຽງຈັນ ໄດ້ຖະແຫລງຢືນຢັນ ວ່າ ການກະກຽມຄວາມພ້ອມໃນດ້ານຕ່າງໆ ເພື່ອຮອງຮັບການເປັນເຈົ້າພາບກອງປະຊຸມ ສຸດຍອດລະຫວ່າງຜູ້ນໍາອາຊຽນ ກັບສະຫະພາບຢູໂຣບ (ASEM) ຄັ້ງທີ 9 ທີ່ຈະມີຂຶ້ນ ຢ່າງເປັນທາງການໃນວັນທີ 5-6 ພະຈິກ 2012 ນີ້ ຢູ່ນະຄອນວຽງຈັນ ໄດ້ມີຄວາມຄືບໜ້າ ເປັນໄປຕາມແຜນການທີ່ວາງໄວ້ໃນທຸກດ້ານ ແລະຈະແລ້ວເສັດສົມບູນ ໃນທຸກໂຄງການ ພາຍໃນເດືອນຕຸລາ ເປັນຢ່າງຊ້າທີ່ສຸດ ໄລຍະຜ່ານມາ ທາງການລາວໄດ້ແບ່ງການດໍາເນີນງານອອກເປັນ 6 ພາກສ່ວນດ້ວຍກັນ ກໍຄືການກໍ່ສ້າງສູນການປະຊຸມນາໆຊາດ ເຊິ່ງຕັ້ງຢູ່ບົນເນື້ອທີ່ກ້ວາງ 7 ເຮັກຕາ ຢູ່ຫຼັກ 6 ຖະໜົນໄກສອນພົມວິຫານ ຊຶ່ງລັດຖະບານລາວໄດ້ຮັບການຊ່ວຍເຫຼືອຈາກລັດຖະບານ ຈີນ ໃນມູນຄ່າລວມເຖິງ 450 ລ້ານຢວນ ຫຼືປະມານ 80 ລ້ານໂດລາ ໂດຍການກໍ່ສ້າງ ຈະແລ້ວສໍາເລັດພາຍໃນເດືອນຕຸລາ ໂຄງການທີ່ 2 ກໍແມ່ນການ ຂະຫຍາຍບ່ອນຈອດເຮືອບິນ ຢູ່ສະໜາມບິນນາໆຊາດວັດ ໄຕ ເພື່ອໃຫ້ສາມາດຮອງຮັບ ທາງເຮືອບິນຂະໜາດໃຫຍ່ ໃຫ້ໄດ້ເຖິງ 40 ລຳພ້ອມດ້ວຍ ອຸປະກອນຮັກສາຄວາມປອດ ໄພ ແລະສິ່ງອໍານວຍຄວາມ ສະດວກຕ່າງໆ ຢ່າງຄົບຊຸດ ໂດຍເປັນການຊ່ວຍເຫຼືອຈາກ ລັດຖະບານຍີ່ປຸ່ນ ໃນມູນຄ່າ 1,246 ລ້ານເຢນ ແລະກູ້ຢືມ ຈາກລັດຖະບານຈີນຈໍານວນນຶ່ງ ສ່ວນອີກ 4 ໂຄງການທີ່ເຫລືອ ປະກອບດ້ວຍການພັດທະນາປັບປຸງເສັ້ນທາງ 21 ເສັ້ນ ໃນເຂດນະຄອນວຽງຈັນ ການກໍ່ສ້າງເຮືອນພັກຮັບຮອງຈຳນວນ 52 ຫຼັງ ຢູ່ຫາດດອນຈັນ ການກໍ່ສ້າງໂຮງແຮມ 8 ຊັ້ນ ລະດັບ 5 ດາວຢູ່ດອນຈັນ ແລະການກໍ່ສ້າງເຮືອນພັກສຳລັບ ຄະນະຜູ້ແທນທີ່ຈະເຂົ້າຮ່ວມໃນກອງປະຊຸມ 50 ຫລັງ ຢູ່ບ້ານພະຂາວ ເມືອງໄຊທານີ ຊຶ່ງ ທັງໝົດນີ້ກໍເປັນການລົງທຶນ ແລະການຊ່ວຍເຫລືອຈາກຈີນເຊັ່ນດຽວກັນ